I huaji

I huaji (frëngjisht, L’Étranger) është një roman i shkrimtarit dhe filozofit francez Albert Kamy, botuar për herë të parë më 1942 nga Gallimard. Tematika e tij kujtohet për lëvrimin e filozofisë së absurdit dhe ekzistencializmit te Kamy, megjithë autori e mohonte këtë të fundit. Është pjesë e tetralogjisë së Kamysë quajtur «cikli i absurdit», tetralogji e cila ka në përbërjen e vet esenë Miti i Sizifit dhe po ashtu pjesët teatrale Kaligula dhe Keqkuptimi.

Vepra është përkthyer në 68 gjuhë të ndryshme,Camus l'éternel révolté, in Les hors-série de L'Obs, n°97, novembre 2017, page 74 në gjuhën shqipe në disa variante, nga Ferid Perolli dhe Gani Luboteni (1961, 1978), Ali Podrimja (1986), Nasi Lera (2009), Raimonda Vuçini (1991, 2018), Entela Karaj (2004) dhe Aurel Manushi (2010). Është romani i tretë frankofon më i lexuar në botë, pas Princit të vogël të Antuan de Sent-Ekzyperi dhe Njëzet mijë lega nën det të Zhyl Vern. Një përshtatje filmike e veprës u realizua nga Lukino Viskonti më 1967.

 Referime 

Kategoria:Romane
Kategoria:Letërsi frënge